
jVLira  vis,  quam  accuratior  indagatio  physiologica  in  disquisitiones  pathologicas 
exserit,  in  salutari  illa  mutatione,  quam  doctrina  de  paralyticis  musculorum  respiratoriorum 
affectionibus  experta  est,  luce  clarius  cernitur.  Nomine  enim  collectivo  asthmatis  et  ca- 
tarrhi  suffocativi  exigua  ipsorum  factorum  notitia  occultabatur  et  confusa  opinionum  farra- 
gine obruebatur.  Ex  quo  Flourens,  antesignano  Le  Gallois,  energiarum  respiratoriarum 
focum  in  medulla  oblongata  collocandum  docuit,  centralis  origo  asphyxiae  vindicata  est. 
Quae  idem  Le  Gallois  experimentis  circa  nervum  vagum  institutis  cognoverat,  postea 
etiam  ad  dilucidandas  musculorum  respiratoriorum  internorum  paralyses,  optime  quidem 
a celeberrimo  Hugh  Ley  (An  essay  on  the  Laryngismus  stridulus.  London  1836.  p.  406 
— 480)  adhibebantur,  quum  Carolus  Bell  primus  paralysium  a musculis  trunci  respiratoriis 
proficiscentium  studium  excitasset,  quod  diligentius  deinde  coluit  Stromever. 

I. 

Paralysis  Vagi  mnscnlos  respiratorios  laryngis  gubernantis. 

Quo  melius,  quae  sequuntur,  intelligantur,  lectores  haec  teneant  velim:  1)  nervi 
vagi  ramus  laryngeus  superior,  id  quod  Volkmann,  Reid,  Longet,  alii  testantur,  motibus 
glottidis  respiratoriis  non  providet,  sed  solus  ramus  recurrens  hanc  provinciam  administrat 
(cf.  343).  2)  Experimenta,  quae  Longet  in  majoribus  animalibus  instituit,  irritatis  ramis 
pulmonalibus  nervi  vagi  fibras  bronchorum  musculares  sese  contrahere  probant.  3)  Aerem 
captandi  desiderium  non  vago  efficitur,  quod  perperam  censuit  Brachet,  quippe  cujus 
experimenta,  quo  accuratius  rem  intuemur,  eo  minus  fide  digna  videantur.  Volkmanni 
experimentis  extra  dubitationem  ponitur,  animal  dissectis  nervis  vagis  aereque  subducto 
non  placida  morte  obire,  id  quod  Brachet  affirmat,  sed  indubitata  suffocationis  symptomata 
eademque  phaenomena  exhibere,  atque  animal  nervos  vagos  incolumes  habens.  (Miillers 
Archiv  fur  Anat.  etc.  1841,  p.  334).  4)  Reid  experimentis,  accuratissimae  observationis 
exemplis,  nervos  vagos  in  medio  collo  dissectos  motusque  glottidis  respiratorios  deficientes 
repentinis  atque  gravissimis  dyspnoeae  insultibus  excipi,  cognovit,  qui,  si  asphyxia  non 
terminarentur,  plerumque  elapsis  aliquot  horae  minutis  conquieverunt.  Animalia,  dum 
quieti,  aut  leviori  motui  indulgebant,  facile  spiritum  trahebant,  sin  corporis  contentione 
aliqua  impensius  respirare  cogebantur,  sulfocatoriis  affectionibus  premebantur,  quae  inhi- 

bita  corporis  contentione,  vel  patefacta  trachea  finiebantur.  (Reid  experimenta!  investi- 
gation  into  the  functions  of  the  eighth  pair  of  Nerves,  in  the  Edinburgh  med.  and  surg. 
Journal,  Vol.  LI.,  p.  273.)  5)  Etiamsi  alterius  utrius  tantum  lateris  vagus  experimentis 
submittitur,  respiratio  offenditur.  Canis  quidam,  cujus  vagus  vulsella  comprimebatur,  ad- 
modum laboriose  respirabat;  alterutrum  vagum  galvanismo  submissum,  aut  forcipe  velli- 
catum, cartilaginum  arytaenoidearum  appropinquatio  et  rimae  glottidis  obturatio  seque- 
bantur. (Reid  in  Edinburgh  med.  and  surg.  Journal,  Vol.  LI.  p.  140.)  6)  Praeter  effectus 
primitivos  intuendi  sunt  consecutivi,  mutationes  nimirum  pulmonum  et  sanguinis.  Abun- 
dant pulmones  sanguine  atro,  condensatur  eorum  parenchyma,  serum  spumosum  in  bron- 
chis colligitur,  etiamsi  per  syringem  in  trachea  positam  respiratio  sustentatur.  Sanguis 
venosus  per  arterias  diffusus  partes  systematis  nervorum  centrales,  imprimis  medullam 
oblongatam , incitandi  facultate  privatur,  unde  sopor  et  convulsiones  oriuntur.  Ad  hunc 
asphyxiae  secundariae  mortisque  irruentis  fontem,  postquam  animal  homove  causam 
damniferam  jam  effugit  mentemque  recuperavit,  Marshall  - Hali  physiologorum  animos 
attendit.  (On  the  mutual  relations  between  anatomy,  physiology,  pathology  and  thera- 
peutics  and  the  practice  of  Medicine.  London  1842,  p.  47;  quocum  cf.  Reid  on  the 
order  of  succession  in  which  the  vital  actions  ire  arrested  in  asphyxia;  in  Edinb.  med. 
and.  surg.  Journal  No.  147.) 

Experimentis  in  animalibus  institutis  addendae  sunt  vagi  laesiones,  operationibus 
chirurgicis,  etsi  rarius,  oborientes.  Equidem  ante  aliquot  annos  sectioni  forensi  pueri 
cujusdam  interfui,  cujus  dextra  carotis  ob  haemorrhagiam  profusam,  colli  vulnere  gravi 
exortam,  substricta  fuerat,  ut  ligatura  etiam  nervum  vagum  complecteretur.  Hugh  Ley 
mentionem  fecit  aneurysmatis  art.  subclaviae  dextrae,  ubi , cum  ligaturam  proxime  ab  arte- 
riae origine,  qua  nervus  recurrens  circa  eam  volvitur,  imponi  jussisset,  aeger  mox  dyspnoea 
et  asthmate  tentabatur,  quae  adeo  increscebant,  ut  mors  inter  ipsam  operationem  imminere 
videretur;  filo  autem,  quod  minus  firmiter  adstrictum  erat,  arteriae  pulsationibus  soluto, 
tollebantur.  (1.  c.  p.  458.) 

A.  Paralysis  areae  n.  vagi  periphericae. 

Partes  aream  vagi  cervicalem  et  thoracicam  ambientes,  quae  tumescendo  vel  indu- 
rescendo ejus  truncum  comprimunt,  ad  examinandas  paralyticas  hujus  nervi  affectiones 
ansam  praebent.  Creberrime  nervi  vagi  conductio  glandularum  bronchialium  scrophulis 
offenditur  et  symptomata,  quae  inde  profluunt,  magis  minusve  phthisin  bronchialem,  prae- 
cipue infantili  aetati  supervenientem,  comitantur:  insultus  asthmatici,  quamque  corporis 

contentionem  excipientes  et,  si  aegroti  altius  inspirare  conantur,  tantam  atrocitatem  obti- 
nentes, ut  suffocatio  immineat;  respiratio  strepens,  sibilans;  vox  susurrans,  aspera,  rauca; 
tussis  accessiones,  propter  sonum  latrantem  aut  tinnientem,  inspirationes  comitantem,  tussi 
convulsi  vae  similes;  rhonchi  in  pulmonibus,  quos  haud  raro  a thorace  distans  audias,  defi- 
ciente simul  oppletionis  bronchiorum  sensu.  Haec  symptomata  vicissim  accedunt  et  dis- 
cedunt, prout  major  minorve  respirandi  necessitas  exstat;  plerumque  cum  aliis  consocian- 
tur, ut  faciei  oedemate,  colore  pallido,  livescente,  a pressione  ortis,  quam  glandulae  tume- 
factae in  vasa  exserunt,  vel  a complicata  tuberculosi  aliorum  organorum,  imprimis  pul- 
monum. Incisis  mortuorum  corporibus,  aut  vagi  truncum,  aut  funiculos  ab  eo  exeuntes, 
ramum  recurrentem,  ramos  pulmonales,  glandulis  degeneribus  vel  cinctos,  compressos, 
applanatos,  tenuiores,  pellucidos,  atrophicos,  vel  adeo  cum  iis  coalitos  deprehendimus,  ut 
fibras  nerveas  latius  persequi  nequeas.  Wrisberg  primus  fuit,  qui  hujus  conditionis,  apud 
puerum  scrophulosum  observatae,  mentionem  fecit:  „ nonnullae  (glandulae  bronchiales), 
inquit,  octavum  par  nervorum,  ubi  in  dextrum  thoracem  descendit,  recurrentem  formatu- 
rum, quum  in  durissima  corpora  essent  mutatae,  tali  ratione  amplectebantur,  ut  nervum  ab 
hac  massa  separare  plane  non  possem;  idem  phrenico  ejusdem  lateris  nervo  contigerat. 
In  ipsa  bronchorum  divisione  lapidea  fere  trachealis  glandula:  de  plexibus  pulmonalibus 
ex  octavo  in  hoc  latere  per  ejusmodi  ossea  fere  concrementa  ne  vestigium  quidem  inve- 
niendum. “ (Commentationes  med.  argumenti  Gotting.  1800.  Vol.  I.  p.  144.)  Postea 
Becker  (De  glandulis  thoracis  lymphaticis  atque  thymo.  Specimen  pathologicum.  Berol. 
1826.),  imprimis  autem  Hugh  Ley  (1.  c.)  accuratiores  hujus  status  pathologici  descriptio- 
nes ediderunt  easque  iconibus  illustrarunt.  Inter  complura  exempla  a me  ipso  observata, 
quorum  unum  in  libro  meo  de  nervorum  morbis  (1.  p.  231.)  exposui,  praecipue  notatu 
dignum  illud  est,  quod  ad  puellam  quinquennem,  fatuam,  debito  minus  evolutam,  loquendi 
facultate  destitutam,  paraplegia  laborantem,  pertinet.  Cranium  parvum  erat,  fonticuli  et 
anterior  et  posterior  nondum  clausi,  thorax  utrimque  compressus,  venter  admodum  expan- 
sus, artus  morbo  rhachitico  curvati.  Ante  bimestre  aphonia  fere  perfecta,  tussis  gallicinio 
similis,  breves  repetens  paroxysmos,  asthma  ingens  accesserant  Respiratio  tumultuosa 
erat,  sibilans,  tanquam  mechanicum  impedimentum  laryngi  insideret.  Percussio  lateris 
dextri  pectoris  sonum  obtusum  reddebat;  respiratio  vesicularis  in  majore  pulmonis  dextri 
parte  desiderabatur.  Symptomatum  remissio  perperam  remediis  adscribebatur,  nam  paulo 
post  impetus  graviores  redibant,  febris  hectica,  tandem  mors  suffocatoria,  accedebant. 
Mortuae  sectio  d.  XIII.  m.  Decembr.  a.  MDCCCXLI.  instituta,  haec  obtulit:  haud  procul 
a tracheae  bilucartione,  dextro  in  latere,  glandularum  bronchialium  tumefactarum  glome- 

rulus  apparebat,  formam  habens  ovalem,  longitudinem  pollicis  cum  dimidio,  latitudinem 
pollicis  aequans,  antice  comprimens  tracheam,  superne  dextrum  bronchum  nervumque  va- 
gum ejusdem  lateris,  cujus  ramus  recurrens  cum  tumore  adeo  concreverat,  ut  segregari 
non  posset.  Pone  tracheae  bifurcationem  inventa  est  glandula  bronchialis  indurata,  cordi- 
formis,  nucis  avellanae  magnitudinem  referens,  quae  quum  esset  dissecta,  telam  hyper- 
trophicam materia  tuberculosa  passim  jam  emollita  infarctam  ostendit.  Larynx  et  trachea 
cum  norma  consentiebant,  si  a rubedine  haud  mediocri  tunicae  mucosae  bifurcationem 
atque  bronchos  investientis  discesseris.  Pulmo  dexter  tuberculis,  tam  crudis,  quam  emol- 
litis, refertus  medio  loco  cavernam  pruni  magnitudine  obtulit;  in  sinistro  pulmone,  nec 
non  in  hepatis  superficie  et  lienis  parenchymate,  passim  tubercula  inveniebantur.  Glan- 
dulae mesentericae  in  telam  hypertrophicam  et  tuberculosam  degeneraverant.  Cranii  ossa 
solito  longe  tenuiora,  sanguine  abundantia,  cerebri  ambitus  perexiguus,  soliditas  debito 
major  deprehendebantur;  ventriculi  laterales  atque  tertius  amplificati  liquorem  serosum, 
unciarum  quatuor  pondus  circiter  aequantem , continebant;  in  posteriore  corporis  striati 
dextri  parte  tuberculum  pisi  amplitudinem  referens  conspiciebatur.  Omnia  denique  cranii 
spatia,  imprimis  foramem  magnum,  praeter  modum  coarctata  apparebant. 

Ut  plurimum  nervi  vagi  per  glandulas  tumefactas  atque  induratas  affectio  in  alter- 
utro tantum  latere  locum  habet,  sin  vero  in  utroque  cernitur,  alterius  utrius  nervi  affectio 
gravior  est.  Quo  natu  minores  aegroti,  eo  minaciora  sunt  symptomata  suffocatoria,  quem- 
admodum asphyxia  animalibus  eo  rapidius  atque  violentius  supervenit,  quo  maturius  post 
partum  n.  vagus  perscinditur.  Complura  hujus  rei  argumenta  in  celeberrimi  Hugh  Ley 
opere  inveniuntur  (p.  39.  40.  139.)  et  exemplum  hujusmodi  Giinther,  ab  infante  suo  octi- 
mestri  desumtum,  accuratius  descripsit.  (Schmidt's  Jahrbiicher,  Vol.  XXV.  1840.  pag  68.) 
Insultuum  asphycticorum  unus  maxima,  quod  equidem  novi,  diuturnitate  insigniebatur:  in- 
fans, quum  noctu  pluries  bibisset  somnoque  placido  iterum  se  dedisset,  subito  clamorem 
edit  brevem,  vehementem  et  spirare  desinit;  mater  e lecto  prosiliens  infantem  rigentem, 
vitae  vestigia  nulla  exhibentem,  reperit,  item  pater,  qui  properanter  accedit;  ne  levissimus 
quidem  alicujus  membri  motus,  nullum  respirationis  vestigium  animadvertitur;  facies  pal- 
lida mirum  in  modum  defoedata  apparet,  palpebrae  late  patentes,  oculi  distorti,  lingua 
aliquantum  protenta,  totum  corpus  paene  frigidum,  cordis  arteriarumque  pulsus  nullus. 
Caput  uaphta  lavatur,  praecordialis  regio,  pedes,  venter,  dorsum  liquore  ammonii  caustici 
perfricantur,  nec  non  pannis  laneis  calefactis  fortiter  permulcentur.  Quibus  per  viginti 
horae  minuta  et  quod  excurrit  uno  tenore  adhibitis,  rigor,  omnes  occupans  musculos,  re- 
mittit, expiratio  fremens  incipit  et  infans,  quamquam  aliquamdiu  suspirans,  clamorem  tan- 

dem  clarum  edit.  — Postea  insultus  asphyctici  tussi  cesserunt,  quae,  paroxysmos  offerens 
et  tussi  convulsivae  similis,  exspirationibus  abruptis  mucum  tenacem,  album,  os  explentem, 
extrudit.  Rarescentibus  deinde  tussis  paroxysmis,  rhonchus  mucosus  intravit  et  tussis 
vere  phtisica  cum  sputis  largis  mucosis,  spissis;  febris  denique  lenta  vitae  terminum  fecit. 
— Glandula  thymus  a norma  non  recessit;  tumor  nucis  juglandis  magnitudinem  adaequans 
vago  dextro  incubuit  et  quidem  inferne  e thymi  regione,  qua  prope  externum  nervi  vagi 
latus  ganglion  cervicale  infimum  n.  sympathici  sedem  habet.  Tumor  magnus  et  durus, 
glandulam  bronchialem  degenerem  sistens,  adeo  vagum  cinxit,  ut  ejus  truncus  et  ramus 
laryngeus  inferior  tumoris  partem  posteriorem  permearent  et  ex  tela  cellulari  aliquanto 
laxiore  cultro  diducendi  essent,  id  quod  absque  laesione  involucri  nervei  perfici  non  po- 
terat. Nervi  color  ibidem  rubellus,  sordidus,  consistentia  paene  coriacea  fuit;  uterque 
pulmo  tubercula  numerosa  pluresque  cavernas  obtulit;  glandulae  mesentericae  tumidae, 
lienis  superficies  magno  tuberculorum  minorum  numero  obsita  apparuit. 

Tametsi  infantilis  aetas  ad  glandularum  cervicalium  et  bronchialium  scrophulas, 
quarum  pressio  n.  vagi  conductionem  disturbat,  maxime  opportuna  es*,  tamen  reliquae 
vitae  periodi  ab  iis  minime  tutae  sunt,  cujusmodi  exemplum  notatu  dignissimum  Andral 
(Clinique  medicale;  edit.  tert.  T.  III.  p.  263.)  descripsit,  quocum  confer  observationem 
a doctore  Heine  communicatam.  (Miillers  Archiv  1841.  p.  236.)  Aeger  quatuor  et 
viginti  annorum,  diutius  dolorificis  glandularum  lymphaticarum,  in  utroque  colli  latere 
positarum,  tumoribus  affectus,  symptomatibus  morbum  cordis  organicum  indicantibus  labo- 
rabat: facie  tumida,  livida,  labiorum  et  alarum  nasi  colore  coerulescente,  palpebrarum 
oedemate,  hydrope  ascite,  respiratione  brevi,  accelerata,  qua  imprimis  costae  movebantur; 
aeger  quum  supinum  corporis  situm  suffocatorio  impetu  vexatus  sustinere  non  posset, 
semierectus  in  lectulo  desidebat,  caput  atque  truncum  corporis  fulciens.  Dyspnoea  per 
annum  adaucta  tempestate  humida  ac  pluviosa  ingravescebat;  percussio  thoracis  ubique 
sonum  reddebat  laudabilem;  passim  rhonchus  mucosus,  passim  sibilans,  ubique  autem 
respiratio  normalis  bene  audiebatur.  Quotiescunque  aeger  e lectulo  surgere  conabatur, 
respiratio  anhelosa  intrabat;  vehementi  tandem  orthopnoeae  accessioni  mors  superveniebat. 
Inciso  defuncti  corpore,  cor  et  pulmones,  si  horum  tubercula  aliquot  miliaria  excipias, 
cum  norma  congruebant;  mediastinum  anticum  multas  offerebat  glandulas  lymphaticas, 
tuberculosas,  utrumque  nervum  phrenicum  cingentes  et  comprimentes,  ita  ut  horum 
decursum  intra  ipsas  glandulas  accuratius  persequi  non  posses;  qua  exibant  e glandulis, 
usque  ad  diaphragma,  cinereo  colere  insigniebantur.  Utrinque  colli,  inde  a mandibulae 
margine  inferiore  usque  ad  claviculam,  caterva  ingens  glandularum  lymphaticarum  tuber- 

culosi  obnoxiarum,  quarum  plures  inter  vasa  cervicalia  nervosque  positae  erant,  deprehen- 
debatur. Nervus  vagus,  aliquot  digitis  infra  rami  laryngei  superioris  secessum  illa  glan- 
dularum congerie  abditus,  supra  claviculam  demum  emergebat,  utraque  parte  admodum 
complanatus.  — Peritonaei  cavum  liquoris  serosi  multum  continebat.  Ante  columnam 
vertebralem  magna  glandularum  lymphaticarum  tuberculis  correptarum  larrago  jacebat,  ab 
altera  parte  venam  cavam,  ab  altera  venam  portarum  graviter  comprimens. 

Praeter  glandulas  arteriae  majores  cavi  thoracici  atque  colli , arcus  aortae  nimirum 
in  sinistro,  truncus  anonymus  et  arteria  subclavia  in  dextro  latere,  dum,  aneurysmate  labo- 
rantes, n.  vagum  comprimunt  et  praecipue  ramum  recurrentem  olfendunt,  symptomata 
evocare  possunt,  quorum  causa  perperam  in  tracheae  compressione  hucusque  collocari 
solebat.  Ejusmodi  sunt:  dyspnoea,  imo  suffocationis  periculum,  praecipue  inter  corporis 
exercitationes,  vocis  raucitas  et  asperitas,  inspirationis  sonus  gallicinio  similis,  tussis 
impetus  repetiti  cum  rhoncho  mucoso  aut  sibilante  (cf.  exempla  a Graham  et  Alison  de- 
scripta in  Edinb.  med.  and.  surg.  Journal  April  1835,  et  Cruveilhier,  anat.  pathol.  livr.  III. 
_ pi.  3.).  Hinc  interdum  evenit,  ut  aneurysmata  citra  rupturam  et  absque  tracheae  obtura- 
tione mortem  repentinam  inferant  (cf.  Lawrence  in  med.  chirurg.  transact.  Vol.  VI.  p.227.). 
Raro  glandulae  thymi  (Hugh  Ley  1.  c.  p.  469.),  rarius  thyreoideae  tumores  n.  vagi  aut 
rami  ejus  recurrentis  compressionem  inducunt,  id  quod  nonnunquam  pseudoplasmata,  circa 
tracheam  vel  in  thoracis  cavo  exorta,  efficiunt,  cujusmodi  exemplum  descripsit  Montault: 
Aeger  linguam  habens  puram,  alvi  obstipatione,  nausea,  vomitu  laborabat,  pallebat,  agry- 
pniam  conquerebatur,  pulsum  offerebat  mutabilem,  tussim  crebram  cum  sono  anginae 
membranaceae  simili,  affectiones  suffocatorias , rhonchum  mucosum  per  totum  pectus. 
Secto  defuncti  corpore,  tumor  encephaloideus  deprehendebatur,  a glandulis  bronchialibus, 
ut  videbatur,  exiens,  cujus  una  pars  nervos  cordis  inter  arteriam  pulmonalem  et  arcum 
aortae,  altera  n.  recurrentem  dextrum  comprimebat,  tertia  cum  recurrente  sinistro  in  corpus 
unum  coaluerat,  quarta  denique  ante  tracheam  locata  erat.  (Journ.  univers.  et  hebdom.  de 
medec.  et  de  chirurg.  prat.  Tom.  II.  p.  73.)  Beckerus  in  commentatione  laudata  (p.  46.), 
proposuit  exemplum,  ubi  tumor  quidam  tantam  n.  vagi  dextri  atrophiam  effecerat,  ut  mem- 
branae magis  quam  nervi  speciem  prae  se  ferret.  Hasler  (in  dissertatione  inaug.  de  neu- 
romate Turici  1835.)  mentionem  fecit  aegrotae,  viginti  annos  natae,  quae,  quum  aestuans 
in  aquam  decidisset  indeque  perfrigerium  grave  tulisset,  paraplegia  tentabatur.  In  dextro 
colli  latere  tumor  mobilis  subter  musculo  sternocleidomastoideo  eminebat.  Per  morbi  de- 
cursum quinquemestrem  quater  insultus  asthmaticus  vehemens  cum  ingente  angore,  impe- 
tuoso  musculorum  thoracicorum  et  abdominalium  motu,  cordis  palpitationibus,  artuum 

algore,  aphonia,  repetebatur;  mens  integra  erat,  faciei  color  lividus.  Tali  accessioni  mors 
supervenit.  In  dextro  latere  neuroma  ganglii  cervicalis  primi  n.  sympathici  inveniebatur, 
quatuor  pollices  et  duas  lineas  longum,  quinque  pollices  et  septem  lineas  latum,  quo 
nervus  vagus,  plures  in  itinere  suo  tumores  exhibens,  comprimebatur.  In  superiore 
quoque  medullae  spinalis  parte  subterque  cerebello  tumores,  quod  ad  structuram  neuro- 
mati sympathici  similes,  conspiciebantur.  (Addita  icon  mancam  necroscopiae  descriptionem 
aliquantum  illustrat.) 

Silentio  autem  praetereundum  non  est,  tumores  circa  vagum  interdum  incolumi 
ejus  energia  deprehendi.  Quo  minorem  resistentiam  prorumpentes  experiuntur,  eo  minus 
nervum  comprimunt,  quare  tumores  ampliores,  circa  collum  eminentes,  raro  cum  paraly- 
ticis symptomatibus  consociantur,  id  quod  in  minores  cadit,  qui  magis  abditi  et  muscu- 
lorum finitimorum  contractionibus  obnoxii  sunt.  Vagus,  si  super  tumorem  decurrit,  nullam 
paene  actionis  interpellationem  patitur,  etenim  successiva  fibrarum  nervearum  tensio, 
dummodo  inflammatio  aut  emollitio  absit,  neque  sensiferam  neque  motoriam  energiam 
disturbat,  id  quod  mea  (cf.  Lehrbuch  der  Nervenkrankheiten  des  Menschen  I.  p.  30.) 
et  Hugonis  Ley  (p.  317.)  experimenta  probant.  Imo,  si  conductio  per  n.  vagi  aream 
intercipitur,  respiratio  perfici  potest,  dummodo  major  apparatus  respiratorii  contentio  haud 
requiratur:  spiritu  enim  placido  motus  glottidis  vix  conspicui  sunt,  quod  jam  Le  Gallois 
exposuit.  Rima  glottidis,  ut  Mayo  apud  suicidas  observavit,  aperturam  exhibet  triangu- 
larem: inter  altiores  tantum  inspirationes  et  spirandi  contentiones  glottidis  margines,  si 
musculi  aperientes  impulsu  motorio  destituuntur,  atmosphaei’ae  pressione  committuntur 
aerisque  introitum  arcent.  (Cf.  Longet  anat.  et  physiol.  du  systeme  nerveux,  T.  II.  p.  285) 
Quibus  explicatur,  cur,  persistente  causa  comprimente,  dyspnoea  et  suffocatoria  sympto- 
mata per  paroxysmos  accedant. 

Grave  hujus  rei  argumentum  pathologia  comparata  suppeditat,  morbum  nobis 
offerens  equis  haud  raro  supervenientem,  cujus  pathognomonica  symptomata  haec  sunt: 
inter  quietem  respiratio  absque  difficultate  et  strepitu  quodam  peragitur,  respirationum 
numerus  atque  pulsus  cum  normali  statu  consentiunt;  tunica  oculorum  conjunctiva,  nec 
non  mucosa  oris  et  faucium  pallido -rubellae,  humidae  sunt;  agitato  autem  corpore,  respi- 
ratio protinus  acceleratur  et  aggravatur,  inspiratio  cum  sono  sibilante  vel  rhonchoso  eon- 
jungitur,  unde  morbus  nomen  tulit  vernaculum  (Lungenpfeifen  );  sudor  per  totum  corpus 
prorumpit,  oculi  anxietatem  produnt,  tunica  narium  pituitaria  colorem  fusco -rubicundum 
concipit,  animal  aegre  gressum  facit.  Restituta  per  aliquot  horae  minuta  quiete,  dyspnoea 
et  respiratio  sonora  minuuntur  omnesque  corporis  functiones  ad  normam  redeunt;  sin 

autem  equus  ad  motum  graviorem  compellitur,  vel  ad  cursum  concitatur,  vel  oneroso 
labori  submittitur,  respiratio  difficilior  “clariorque  redditur,  quippe  quam  e longinquo 
audias,  respirationum  numerus  sextuplo  vel  octuplo  augetur,  pulsus  parvus,  celer,  inter- 
mittens evadit,  nares  late  patent,  os  hiat,  oculi  rigent,  animal  vacillans  atque  tremens,  si 
motum  ejus  castigationibus  sustineas,  suffocatoriis  symptomatibus  tentatum  corruit. 
Etiamnum  quies,  etsi  mors  imminere  videtnr,  respirationem  expeditiorem  reddit.  Reliquae 
functiones  raro  offenduntur:  pabuli  desiderium  perstat,  excretiones  debito  modo  pera- 
guntur, nutritio  haud  labefactatur.  Locali  exploratione  nonnulla  gravioris  momenti  inve- 
niuntur, quae  in  posterum  apud  homines  quoque  ad  constituendam  diagnosin  respicere 
licebit.  Latus  resolutum  laryngis,  nam  morbus  plerumque  alterius  utrius  lateris  est,  nimi- 
rum sinistri,  per  exceptionem  tantummodo  dextri,  facilius  introrsum  premitur,  quam  latus 
sanum.  Quodsi  cartilago  arytaenoidea  sinistra  certo  quodam  gradu  per  aliquot  horae 
minuta  premitur,  dum  larynx  a dextra  et  inferiore  parte  stabilitur,  eaedem  respirationes 
difficiles  ac  rhonchosae,  quae'motu  corporis,  efficiuntur.  Aequali  cartilaginis  arytaenoideae 
dextrae  pressione  affectiones  illae  non  excitantur;  sin  cartilago  arytaenoidea  sani  lateris 
adeo  comprimitur,  ut  positionem  claudendae  glottidi  aptam  teneat,  protinus  respiratio 
haesitat,  quoniam  altera  cartilago  ob  musculorum  resolutionem  attolli  nequit.  Manus  per 
os  ad  laryngem  usque  demissa  glottidem  oblique  dextrorsum  locatam,  ligamentum  dextrum 
ejus  tensum,  sinistrum  laxum  invenit.  Post  mortem  equorum  mutationes  nervi  vagi  ante 
rami  recurrentis  secessum,  vel  solius  recurrentis  lateris  affecti  deprehenduntur.  Dupuy 
hosce  nervos  glandulis  lymphaticis  induratis  et  tumoribus  vidit  compressos  ( Journal 
general  de  medecine  Avril  1821);  Giinther,  qui  primus  omnium  hunc  morbum  accurate 
et  egregie  descripsit  (Untersuchungen  iiber  d.  Pfeiferdampf,  oder  die  sogenannte  Hart- 
schnaufigkeit  der  Pferde;  in  Zeitschrift  fiir  die  gesammte  Thierheilkunde  und  Vieh- 
zucht  Iter  Bd.  p.  267  — 456.),  in  exemplis  sex  nervum  recurrentem  sinistrum  absque  ulla 
compressione  mirifice  attenuatum,  quasi  arescentem,  eundem  vero  dextri  lateris  nervum 
normae  consentaneum  reperit.  Haud  minus  omnes  musculi  sinistri  lateris  glottidem  dila- 
tantes, quibus  nervus  recurrens  providet,  crieoarytaenoideus  posticus,  cricoarytaenoideus 
lateralis,  thyreoarytaenoideus  superior  et  inferior,  pars  sinistra  thyreoarytaenoidei  trans- 
versi praeter  modum  tenues,  pallidi,  flaccidi  apparuerunt  (1.  c.  pag.  381.);  quae  observata 
notatu  dignissima  Gurlt  et  Hertwig,  professores  nostrates,  confirmarunt  (Hertwigs  Aufsatz 
und  Abbildung  in  dem  Magazin  fiir  die  gesammte  Thierheilk.  herausg.  von  Gurlt  und 
Hertwig,  1841.  Heft  I.  S.  98).  Gurlt  ante  aliquod  tempus  praeparatum  quoddam  in 
Museo  veterinario  asservatum  mihi  ostendit,  cujus  recurrens  sinister  per  longitudinem 

pollicis  unius  ac  dimidii  atrophicus,  duplo  tenuior  dextro,  non  albi  coloris,  sed  sordido- 
cinerei  est.;  musculi  supra  dicti  paene  consumti  sunt  et  in  telam  adiposam  mutati.  Field 
teste  Percival  (cf.  Veterinarian  1840)  paralysin  respiratoriam  artificialem,  excisa  nempe 
nervi  recurrentis  dextri  parte,  pollicem  unum  et  dimidium  longa,  induxit,  equum  per 
quadriennium  servavit  et  post  mortem  omnes  musculos  recurrentis  imperio  subditos 
summopere  consumtos  invenit.  Causam  hujus  equorum  morbi  alii  observarunt  inhala- 
tiones saturninas,  ut  Troufseau  apud  equos  in  officina  operam  facientes,  in  qua  minium 
conficiebatur  (Froriep’s  Notizen  1827,  Nr.  378.);  alii  endemicas  et  miasmaticas  injurias; 
Dupuy  usum  plantae,  quae  in  Gallia  meridionali  frequenter  colitur  et  Lathyrus  cicera 
vocatur  ( cf.  Renault  in  Veterinarian  VIII.,  pag.  38.);  alii  metastases  febris  nervosae 
epizooticae  equorum,  ut  Giinther.  Recenti  tantum  morbo  interdum  methodus  derivatoria, 
nimirum  applicatio  setaceorum,  fonticulorum,  unguenti  cantharidum  et  tartari  stibiati,  cum 
aeris  et  nutrimentorum  bona  indole,  prosperum  eventum  praebet;  si  morbus  inveteravit, 
aut  causae  auferri  nequeunt,  sanatio  nunquam  obtinetur,  auxilium  vero  palliativum,  quo 
equus  per  annos  potest  servari,  tracheotomia  offert,  dummodo  apertura  artificialis  sustentetur. 

Praeterea  aliae  nonnullae  paralyseos  respiratoriae  notae  hoc  loco  commemoran- 
dae sunt;  quarum  unius  omnes  fere  auctores  mentionem  attulerunt,  mutationis  scilicet  vo- 
cis, soni  asperi  ac  rauci  usque  ad  aphoniam  perfectam.  Altera  accuratiore  etiam  nunc 
eget  exploratione:  anaesthesiam  dico  canalis  respiratorii.  Jam  normali  statu  canalis  re- 
spiratorii sensibilitas,  tam  cerebralis  quam  spinalis,  inaequali  modo  distributa  est.  Plu- 
rimum sensibilitatis  utriusque  laryngi  atque  glottidi  tributum  est,  quippe  quibus  n.  laryn- 
geus superior  provideat,  cujus  peripherica  pars  tumorum  glandulosorum  pressioni  vel  aliis 
injuriis  raro  submittitur,  quare  sensibilitas  circa  introitum  tracheae,  quae  tuendo  universo 
apparatui  respiratorio  inservit,  integra  servatur.  Minore  sensibilitate  donatus  est  canalis 
respiratorii  exitus,  nimirum  bronchi,  quos  vel  muco  vel  aliis  liquoribus  oppletos  ipse 
aegrotus  percipit,  quod  non  evenit,  cum  n.  vagus  ejusque  rami  pulmonales  glandularum 
bronchialium  tumoribus  comprimuntur;  rhonchi  admodum  intensi  jam  elonginquo  audiun- 
tur, etiamsi  ne  minimum  quidem  molestiae  aegroto  afferunt.  Minimum  sensibilitatis  arte- 
ria aspera  habet:  cujus  rei  documento  sunt  et  tracheotomiae  operatio  et  applicatio  sco- 
parum cauteriorumque,  quam  Trousseau  in  angina  membranacea  adhiberi  jubet.  Quod 
attinet  ad  parenchymatis  pulmonalis  mutationes  consecutivas  ex  n.  vagi  paralysi,  haud 
satis  adhuc  accurate  in  hominibus  observatae  sunt,  ut  certi  aliquid  de  iis  proferre  liceat. 
Vasorum  oppletio,  infdtrationes,  materiarum  exsudatarum  collectio,  ut  plurimum  bronchi- 
tidis affectibus  adnumerantur,  emphysema  autem  vesiculare  et  bronchiorum  dilatatio  quae 

una  cum  glandularum  bronchialium  scrophulis  post  tussim  convulsivam  reperiuntur,  se- 
quelae hujus  morbi  existimantur.  Rectius  autem  judicare  videntur,  qui  vesicularum  pul- 
monalium atque  bronchiorum  dilatationes  pro  effectu  paralyseos,  parietes  contractiles  ad- 
ortae, habeant.  (Cf.  Henle,  Abhandlung  uber  Tonus,  Krampf  und  Lahmung  der  Bron- 
chien  und  uber  Expectoration.  In  der  Zeitschrift  fur  rationelle  Medicin.  B.  I.  St.  II.  S.271.) 

B.  Paralysi»  areae  nervi  vagi  centralis. 

Laesiones  et  morbi  medullae  oblongatae  energiam  n.vagi  respiratoriam  infringunt. 
Ex  annalibus  chirurgicis  multa  innotuerunt  exempla  mortis  repentinae,  quam  medullae  ob- 
longatae contusio  aut  ruptura  ex  luxatione  aut  fractura  primae  et  secundae  vertebrae  cer- 
vicalis intulerunt.  Similis  est  exitus  haemorrhagiarum  medullae  oblongatae,  quarum 
exempla  nonnulla  attulit  Ollivier  (Traite  des  maladies  de  la  moelle  epiniere  ; edit. III.  T.II. 
p.  139.).  Neonatorum  asphyxia  saepenumero  a sanguine  circa  cerebelli  aut  medullae  ob- 
longatae superficiem  effuso  pendet.  (Cruveilhier  Anat.  pathol.  du  corps  humain;  XV  li- 
vrais.  Pl.I.)  Chronicam  medullae  oblongatae  compressionem,  quam  aneurysmata  aliive  tu- 
mores efficiunt,  affectiones  paralyticae  musculorum  respiratoriorum  comitantur.  Apud  Ol- 
livier (T.  I.  p 455  — 464.)  descriptionem  aneurysmatis  arteriae  basilaris  legimus,  quod 
pyramides  destruxerat  simulque  filamenta  insertoria  n.  vagi,  glossopharyngei  et  hypoglossi 
compresserat.  Dyspnoea,  quae  corporis  motu  ad  suffocationem  evehebatur,  aphonia,  arti- 
culatio difficilis  cum  paralysi  artuum  junctae  erant.  Morbi  cerebri,  propagata  pressione 
ad  focum  centralem  et  radices  nervi  vagi,  motoriam  ejus  energiam  aeque  ac  sensitivam 
resolvere  possunt:  unicuique  cerebri  agoniae  talia  admiscentur. 

Prosperum  curationis  eventum  in  periphericis  n.  vagi  paralysibus  tum  tantum  spe- 
res, cum  et  causae  efficientes  submoveri  queunt  et  nervi  textura  nondum  gravius  alienata 
est.  Glandularum  cervicalium  et  bronchialium  scrophulosi  oleum  Morrhuae,  Jodi  prae- 
parata, aer  rusticanus,  balnea  marina  et  salina  respondent.  Superiorum  vertebrarum  cer- 
vicalium morbis  nonnunquam  natura  medetur,  cujus  vires  adhibitis  exutoriis  adjuvare  licet. 


II 

Paralysis  nervornm  spinalium,  musculos  trunci  respiratorios  adeuntium. 

Antiquissima,  quae  nobis  innotuerunt,  experimenta  neurophysiologica  ad  hosce 
affectus  paralyticos  spectant.  Galenus,  ut  discipulis  vim  resolventem  ostenderet,  quae 
inde  in  musculos  intercostales  et  diaphragma  redundaret,  medullae  spinalis  partem  cervi- 
calem et  dorsalem  variis  locis  discidit.  (D  eanatomes  administrationibus.  Lib.VIJI.  cap.IX. 

Vol.2.  p.  696.  Opp.  ed.  Kiihn.)  A quibus  experimentis  ea,  quae  postea  Le  Gallois,  Flou- 
rens,  alii  instituerunt,  majore  tantum  exactitudine,  qua  eorum  auctoras  usi  sunt,  discre- 
pant. Areas  dictorum  nervorum  periphericas  primus  Carolus  Bell,  vir  omni  laude  major, 
experimentis  submisit  eumque  in  finem  nervos  phrenicos  et  accessorium  Willisii  elegit. 
(Physiol.  u.  pathol.  Untersuchungen  d.  Nervensyst.  S.114.) 

Paralyses  nervorum  spinalium  musculos  trunci  respiratorios  adeuntium  a paraly- 
ticis n.  vagi  affectionibus  eo  differunt,  quod  rarissime  originem  habent  periphericam,  sem- 
per  enim  fere  a centro  ordiuntur.  Inde  a medulla  spinali  conductio  intercipitur,  vel  cere- 
bralis, vel  reflexoria,  vel  utraque,  id  quod  laesionibus  efficitur,  inprimis  vertebrarum  fractu- 
ris, quae  pariter  atque  experimenta,  eheu!  funestissima,  in  sano  homine  instituta  accura- 
tissimas et  observationes  et  ratiocinationes  admittunt,  dum  morbi  et  complicationes, 
quae  ab  iis  rarissime  absunt,  phaenomenorum  aciem  hebetant.  Cum  loci  vulnerati  altitu- 
dine paralyseos  respiratoriae  ambitus  congruit,  quae  utrumque  corporis  latus  adgredi  solet. 
Quodsi  supra  nervi  phrenici  insertionem  laesio  evenit,  mors  tanta  rapiditate  irruere  solet, 
ut  observandi  occasio  non  detur.  Carolus  Bell  tali  vulnere  affecti,  cujus  vita  per  horam 
dimidiam  servabatur,  imaginem  delineavit:  motus  respiratorii  solis  colli  atque  scapularum 
musculis  administrabantur,  caput  quavis  inspiratione  inter  scapulas  deprimebatur;  dia- 
phragma immobile  subsistebat,  manus  praecordiali  regioni  imposita  ne  ullum  quidem  vis- 
cerum abdominalium  motum  percipiebat  (1.  c.  p.  124  et  326).  Si  laesio  vertebrarum  cer- 
vicalium inferiorum  aut  thoracicarum  superiorum  regionem  tenet,  musculi  tam  intercosta- 
les, quam  abdominales  exspiratorii  impulsu  motorio  destituuntur,  altera  autem  parte 
musculi  inspiratorii  thoracem  dilatantes:  diaphragma,  m.  serratus  anticus,  sternocleidoma- 
stoideus, trapezius,  eodem  non  privantur.  Inspiratio  brevis  est,  cita,  et  si  digitos  super 
pectoris  latera  pandimus,  musculi  serrati  contractiones  perspicue  sentimus.  Exspiratio, 
et  quaecunque  actio  cum  hac  conjuncta,  imperfectae  sunt,  quippe  quae  non  musculorum 
contractione,  sed  costarum  et  ventris  integumentorum  elasticitate  ac  pressione,  qua  viscera 
abdominis  inferiorem  diaphragmatis  relaxati  faciem  petunt,  perficiantur.  His  explicatur, 
quod  aegroti  bene  tussire  et  sputa  edere,  clara  voce  loqui,  ridere,  sternutare,  nares  emun- 
gere, abdomen  comprimere  nequeunt  et  spirandi  difficultates  erecto  corpore  sedentibus 
increscunt,  utpote  quo  situ  pressio  arceatur,  qua  abdominis  viscera  diaphragma  petere 
possint.  His  similia  nonnunquam  in  vertebrarum  cervicalium  arthrocace  observantur  et, 
postquam  diutius  perstiterunt,  morbo  sanato  evanescunt  (Bell.  p.  329  et  Bright  in  Guy’s 
hospital  reports;  Vol. II.  pag.296).  At  in  vertebrarum  cervicalium  fracturis  vita  raro  ultra 
sextum  diem  sustentatur,  plerumque  aliquot  diebus  post  laesionem  elapsis,  exstingitur. 


Nonnunquam  resolutioni  artuum  superiorum  ex  intoxicatione  saturnina  musculorum  trunci 
respiratoriorum  paralysis  accedit,  tum  thoracis  parietes  valde  collapsos  mors  insequitur 
suffocatione.  (Tanquerel  des  Planches  traite  des  maladies  de  plomb.  Tom.  II.  p.  61. 
130.  140.) 

Solius  conductionis  cerebralis,  aut  spinalis  reflexoriae  jactura,  quam  musculorum 
respiratoriorum  nervi  fecerunt,  in  morbis  perspicue  cognoscitur.  Illic  enim  motuum  vo- 
luntariorum arbitrium  suspenditur,  dum  iidem  musculi  respiratoriam  energiam  praestare 
pergunt,  v.  c.  musculi  scapulam  moventes.  Qui  hemiplegia  ex  morbo  cerebri  organico 
laborant,  resoluti  lateris  scapulam  neque  attollere  neque  deprimere,  neque  columnae  spi- 
nali admovere  queunt,  respiratione  autem  accelerata,  presso  diaphragmate  naribusque  ob- 
turatis, scapularum  ascensus  atque  descensus  nullam  exhibet  differentiam. 

Altero  casu  accidente  vel  unus  vel  complures  musculi  actiones  suas  in  respirando 
recusant,  spontaneitatis  autem  imperio  obtemperant.  Aucto  spirandi  desiderio,  quod  ven- 
tre compresso  evocatur,  musculorum  respiratoriorum  inertia  in  aprico  collocatur:  mutan- 
tur inde  thoracis  forma  et  latitudo,  a musculorum  illorum  tono  et  respiratoria  actione  pen- 
dentes, id  quod  celeberrimi  Stromeyer  disquisitiones  atque  experimenta  primum  illustra- 
runt. (Ueber  Paralyse  der  Inspirationsmuskeln  1836.  Cf.  etiam  Caspers  Wochenschrift 
fur  d.  ges.  Heilkunde  1837.  S.  51.)  Parvuli  cuniculi  ex  cujus  suprema  nervi  thoracici 
posterioris  parte  excisa  erat  portiuncula,  respondens  thoracis  latus  post  triduum  jam  ma- 
nifeste subsedit  idque  quotidie  eum  in  modum  auctum  est,  ut  post  quatuordecim  dies  latus 
affectum  quinque  aut  sex  linearum  spatio  ab  altero  discreparet.  Hocce  experimentum,  in 
altero  cuniculo  repetitum,  eundem  obtulit  eventum  (1.  c.  p.  76).  In  bomine  quoque  mus- 
culi serrati  antici,  quibus  ille  nervus  providet,  principem  immobilitatis  sedem  exhibent, 
qua  deinde  alii  quoque,  inprimis  trapezius,  afficiuntur.  Prout  ossa  magis  minusve  cedunt, 
ac  prout  vel  alterutrum  vel  utrumque  latus  affectum  est,  symptomata  differunt.  Aetate  in- 
fantili, imo  interdum  juvenili,  sed  eo  promptius,  quo  minor  aetas,  curvaturae  exoriuntur, 
siquidem  vertebrae  musculorum  sani  lateris  actionem  sequuntur. 

Proinde  morbus,  si  alterutrum  latus  tenet,  aliquod  post  tempus  scoliosis  speciem 
exhibet:  scapularum  altitudo  inaequalis  est,  altera  enim  magis  depressa,  ita  ut  angulus 
ejus  inferior,  qui  statu  normali  ad  costam  octavam  porrigitur,  usque  ad  decimam  costam 
descendat.  Vertebrae  dorsales,  circa  axem  suum  paululum  rotatae,  curvaturam  lateralem 
efficiunt,  cujus  concava  pars  scapulam  altius  depressam  versus  spectat.  Ejusdem  lateris 
pars  anterior  thoracis  subsidet,  facies  lateralis  concava  est,  diaphragmate  introrsum  et  de- 
orsum distracta,  motus  respiratorii  expers,  id  quod  facile  nobis  persuademus,  si  musculos 


15 


inspiratorios  ad  intensiorem  actionem  consulto  excitamus.  Motus  arbitrarii  peraguntur, 
etsi  scapulae  ad  columnam  vertebralem  obliquitas  plerumque  persistit  latusque  thoracis 
subsidens  minus  altero  attollitur.  Quodsi  musculi  respiratorii  utriusque  lateris  morbo  ob- 
noxii sunt,  latera  thoracis  applanantur  satisque  frequenter  aetate  teneriore  sternum  cum 
costarum  cartilaginibus  curvatis  intense  prominet  (pectus  carinatum  s.  gallinaceum).  In- 
feriores thoracis  margines  aeque  ac  supra  memoravi,  diaphragmatis  actione  introrsum  tra- 
huntur, quo  fit,  ut  venter  amplior,  inflatus  appareat.  Respirandi  difficultas,  tales  affectiones 
comitans,  motu  atque  contentione  corporis  ad  majorem  gradum  evehitur.  Interdum  haec 
primitiva  morbi  forma  est,  quae,  si  postea  musculi  alterutrius  thoracis  lateris  energiam  re- 
cuperant, in  scoliosin  paralyticam  mutatur;  decursus  longior  musculorum  atrophiam  inducit. 

Provectiore  aetate  consecutiva  formae  mutatio  rarissime,  ne  dicam  nunquam,  sco- 
liosis et  pectoris  carinati , sed  magis  coarctationis  cylindricae  thoracis  speciem  una  cum 
ejus  elongatione  prae  se  fert  et,  quod  scitu  dignissimum  est,  morbus  paroxysmis  adstrin- 
gitur.  Exemplum  hujusmodi  a Shaw  observatum  et  in  Caroli  Bell  opere  descriptum  est. 
(Cf.  The  nervous  system  of  the  human  body.  3.  edit.  1844.  p.  427.) 

„ Aeger  vicesimum  octavum  vitae  annum  agens,  corporis  validi,  athletici,  thoracem 
spirando  non  promte  se  expandere  posse  refert.  Exploratio  costas,  praecipue  inferiores, 
introrsum  distractas  et  singulari  ratione  distortas,  thoracem  tanquam  fascia  firmiter  com- 
pressum, ventrem,  sicut  hominum  aetate  provectiorum,  magnopere  obrotundum  esse,  docet. 
Haec  thoracis  format  neque  inspirando  neque  exspirando  mutatur;  si  altius  inspirare  jubes 
aegrotum,  costae  immobiles  haerent,  thorax  neque  attollitur  neque  expanditur,  aeger 
pectoris  dolorem  conqueritur;  quaque  inspiratione  murmura  ventriculi  et  intestinorum 
audiuntur.  Quicunque  musculi  externi  thoracis  et  scapularum  diaphragmatis  actionem 
respiratoriam  adjuvant,  ne  ulla  quidem  aegroti  contentione  excitantur,  altera  autem  parte 
manus  ventri  imposita  musculorum  ejus  intensas  contractiones  inter  exspirationem  sentit  ; 
pressio  aliquantum  adaucta  spiritum  intercipit;  sternutationes  dolorem  efficiunt,  velut 
pectus  rumpatur.  Neque  corpus  fortius  exercere,  neque  scalas  ascendere  aeger  potest, 
noctu  somniis  terrificis  agitatur  et  paene  suffocatus  subinde  expergiscitur.  Musculi  thora- 
cis atque  colli,  respirandi  provinciae  auxilium  recusantes,  in  perficiendis  aliis  motibus 
debitum  ostendunt  energiam,  aegrotus  enim  caput  hunerosque  promte  attollit,  flectit  cet. 
Manifesti  sunt  morbi  paroxysmi,  per  quatuordecim  dies  uno  tenore  continentes,  quorum 
decimus  quintus  hoc  tempore  miserum  exercet.  Exorta  intermissione,  thorax  promte 
expanditur,  debitam  offert  amplitudinem,  venter  minus  prominet.  — Primus  insultus  irrue- 
bat, quum  aeger,  abdominis  inflammatione  graviter  exhaustus,  equo  concitato  super  agge- 

rem  veheretur;  plerumque  prope  oram  maritimam  accessiones  revertebantur,  evanescentes 
si  aeger  procul  ab  ea  discederet.  Ad  experiendam  curationem,  initio  ter  per  hebdomadem 
pilulae  aperientes  ex  colocynthide  et  calomelane,  postea  medicamenta  tonica  cum  acidis 
mineralibus  exhibebantur,  pectus  solutione  calida  Ammonii  muriatici  perfricabatur  et 
cataplasma  ex  herba  Belladonnae  imponebatur,  quibus  post  vicesimum  diem  integra  vale- 
tudo restituebatur.  Mensuratio  bis;  instituta  haec  obtulit:  die  XXVIII.  M.  Octobris  tho- 
racis circum  processum  xyphoideum  amplitudo  pollicum  viginti  octo  et  quadrantis,  die 
XVIII  M.  Novembris  pollicum  triginta  trium  et  quadrantis  erat,  differentia  igitur  quinque 
adaequabat  pollices  ; supra  mammarum  papillas  primo  die  thorax  pollicum  triginta  unius 
cum  dimidio  amplitudinem,  altero  die  pollicum  triginta  quatuor  et  quadrantis  habeat;  dif- 
ferentia erat  pollicum  duorum  cum  dimidio  et  quod  excurrit.“ 

Similibus  ex  causis  dyspnoeam  apud  hystericas  observavi,  quae  opposita  mihi 
videtur  asthmaticis  affectionibus  ex  pulmonum  emphysemate  repetendis:  quemadmodum 
enim  hic  repugnantia  inter  violentas  omnium  musculorum  respiratoriorum  contentiones 
atque  vanos  pulmonum,  vesiculas  jam  extensas  recenti  aere  implendi,  conatus,  ita  illic 
expeditus  aeris  externi  introitus  in  canales  aeriferos  cum  actiomis  muscularis  ad  amplifi- 
candum thoracem  defectu  exstat.  Quodsi  medici,  qui  in  morbis  asthmaticis  modo  cor  et 
pulmones  explorare  consueverunt,  ad  thoracis  motus  majorem  attentionem  deferant,  saepe- 
numero  ad  dignoscendam  mali  naturam  plus  lucis  iis  suppeditabitur. 

Causarum  praecipuae  sunt:  aetas  infantilis,  sexus  sequior,  praesertim  in  evolutionis 
periodo,  rhachitis,  anaemia,  injuriae  debilitantes,  tussis  convulsiva  praegressa,  catamenio- 
rum  anomaliae. 

In  curando  morbo,  si  ab  attentione  discesseris,  quae  aetiologicis  momentis  debetur, 
id  praecipue  moliendum  est,  ut  conductio  arbitraria  per  areas  nervorum,  musculos  respira- 
torios inertes  gubernantium,  instauretur.  Huic  consilio  exercitationes  corporis  gymnicae 
respondent,  praecipue  suspensis  manibus,  quo  fit,  ut  serrati  majoris  actio  concitetur.  Ipsae 
exercitationes  gymnicae  alacritatem  et  robur  cum  musculis  inspiratoriis  communicant,  cujus 
rei  argumentum  in  eo  est,  quod  thorax  interpositis  aliquot  mensibus  pollicum  nonnullorum 
spatio  amplificatur.  Ceterum  nervorum  sensiferorum  irritatione  actio  reflexoria  suscitetur 
et  restituatur  necesse  est.  Prosunt  infrictiones  liquoris  ammonii  caustici,  mixturae  oleoso- 
balsamicae,  affusiones  frigidae,  vis  electro  - magnetica , balnea  maris.  *v 

